Eivere mõis

Eivere mõis (saksa keeles Eyefer) oli rüütlimõis Anna kihelkonnas Järvamaal. Tänapäeval jääb kunagine mõis Paide linna territooriumile Järva maakonnas.
pisi|300px|Peahoone
pisi|Park
Ajalugu
Eivere mõisat on esmamainitud 1552. aastal, mil see kuulus Zoegedele. 1621. aastal sai mõisa omanikuks Pärnu kreisiülem ooberst Richard Rosencrantz. 17. sajandi lõpus kuulus mõis Saaremaa kuberner Georg (Jürgen) von der Osten-Sackeni (1617–1690) lesele Anna Maria Rosencrantz af Granhammarile (surn.1695)Prääma mõis (Paide khk), Kinnistute register Eesti RahvusarhiivisEivere mõis (Anna khk), Kinnistute register Eesti Rahvusarhiivis. Rosencrantzidele kuulus mõis 1726. aastani. 

1776. aastal omandasid mõisa Pilar von Pilchaud. 1836–1919 kuulus mõis Stackelbergidele.

Mõisakompleks

Osa mõisa peahoone müüridest pärineb 18. sajandist, kuid on võimalik, et leidub ka 17. sajandist pärit müüriosi. 19. sajandil hoonet laiendati ja uuendati. Eivere mõisahoone sai praeguse väliskuju 1912. aastal lõppenud ehitustööde käigus.

1942. aastal viidi senise Imastu sõjainvaliidide kodu hoolealused invaliidid üle Paide lähedal asuvasse Eivere mõisa.Imastusse laste puhkekodu Järva Teataja (1926-1944), nr. 53, 9 mai 1942

Kuni 2000. aastani asus endises härrastemajas lastekodu ja vanurite hooldekodu. 1999. aastal liideti Eivere Hooldekodu Koeru Hooldekoduga. 

2003. aastal läks mõisahoone eraomandusse ja seda hakati restaureerima, mille eesmärgiks on taastada mõis sellisena, nagu see oli 20. sajandi alguses. Alates 2016. aastast on mõis külastajatele üldiselt suletud, sest seal tegutseb hotell, kuid mõisaga saab tutvuda näiteks igal aastal seal korraldatava Eivere klaverifestivali aegu. Eesti Mõisate Ühenduse hinnangul kuulus Eivere mõis 2019. aasta seisuga viie parema Eesti mõisa hulka. Mõisa omanik on jaapanlane Hiodeki Ogawa.Kadri Laube. Eivere mõis valiti riigi parimate sekka Järva Teataja, 08.05.2019.

Mõni kõrvalhoone on säilinud, mõnest on alles varemed.

 Viited 

Välislingid
Eivere mõis Eesti Mõisaportaalis
Eivere hotelli koduleht

Kategooria:Järvamaa mõisad
Kategooria:Paide linn
Kategooria:Anna kihelkond
Kategooria:Stackelbergide mõisad
Kategooria:Patkulite mõisad
Kategooria:Zoege von Manteuffelite mõisad
Kategooria:Pilar von Pilchaude mõisad